Offentliggørelse af en ansøgning om registrering i henhold til artikel 6, stk. 2, i Rådets forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2002/C 114/05)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under punkt 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB ( ) BGB ( )

Nationalt sagsnummer: 398 99 005.0

1. Medlemsstatens ansvarlige myndighed: Navn: Deutsches Patent- und Markenamt

Markenabteilung 3.2

Adresse: D-81534 München

Tlf. (49-89) 21 95-46 22

Fax (49-89) 21 95-41 43.

2. Ansøgende sammenslutning 2.1. Navn: Herkunftsverband Thüringer und Eichsfelder Wurst und Fleisch e. V.

2.2. Adresse: Am Lohfeld 1, D-99310 Arnstadt

2.3. Sammensætning: Producent/forarbejdningsvirksomhed (x) Andet ( ).

3. Produktets art: Klasse 1.2 kødprodukt.

4. Varespecifikation (sammenfatning af betingelserne i artikel 4, stk. 2)

4.1. Navn: Thüringer Leberwurst.

4.2. Beskrivelse: Thüringer Leberwurst er en leverpølse, der minder om en hjemmelavet pølse og har en meget krydret smag. Den sælges fersk eller konserveret. Der anvendes principielt fersk lever. Fedtvævet er spæk uden svær og flomme. Pølsen stoppes normalt i naturtarme, fx svinekrusetarm, svineblære eller oksekrogtarm, eller sælges på glas som konserves.

Sammensætning: Svinekød, svinelever, nitritsalt, braiserede løg, krydderiblanding (navnlig med malet peber og Thüringer-merian). Pølsen røges.

Mindst 51 % af råvarerne stammer fra Thüringen.

4.3. Geografisk område: Bundesland Thüringen.

4.4. Bevis for oprindelse: Thüringer Leberwurst har en århundreder gammel tradition i Thüringen og er sikkert lige så gammel som slagterierhvervet i Thüringen. Selv i dag fremstilles den i regionen til de meget populære slagtefester og spises frisk fra gryden. Næsten alle slagtere og pølsemagere i Thüringen har den i deres sortiment. Oprindelsesbetegnelsen er blevet bibeholdt, fordi den i det tidligere DDR kun blev anvendt som ægte geografisk oprindelsesbetegnelse.

4.5. Fremstillingsmetode: Til denne specialitet forkoges kødet (magert brystkød fra svin) i vand. Derefter hakkes råvaren sammen med den ferske svinelever og de braiserede løg gennem en 3 mm skive.

Derpå iblandes krydderier og salt. Det hele blandes til en homogen masse, som stoppes i naturtarme (fx svinekrustarme, svineblærer). Pølserne gennemkoges derpå i vandbad ved en temperatur på 75 °C. Kogetiden afhænger af tykkelsen.

Til sidst afkøles pølsen og røges med bøgetræ, til den bliver gylden.

4.6. Tilknytning: Thüringer-pølser, hvortil også Thüringer Leberwurst hører, har i over 200 år været meget værdsat både i Tyskland og i udlandet. Det skyldes Thüringer-slagternes færdigheder og erfaring, de nedarvede opskrifter og anvendelsen af råvarer af bedste kvalitet, der overvejende stammer fra Thüringen. Thüringer Leberwurst er en af Thüringens populæreste pølsesorter.

4.7. Kontrolinstans: Navn: Thüringer Landesverwaltungsamt

Abt. VII - Gesundheits- und Sozialwesen

Adresse: Weimarplatz 4, D-99423 Weimar.

4.8. Mærkning: BGB (beskyttet geografisk betegnelse).

4.9. Krav i nationale bestemmelser: Ingen.

EF-nr.: G/DE/00222/2002.01.04.

Dato for modtagelsen af den fuldstændige ansøgning: 4. januar 2002.